وەرپرس دەسەیل خانەقین، حەێدەر سورەمێری، وە ئاژانس شەفەق نیوز وت، " 25 دەسە ئەرا پیشوازیکردن لە زیارەتکەرەیل ئیرانی جەمەوبوینە لە ری دەروازەی سنووری مونزریە، وەرەو پارێزگای کەربەلا بەنەیان".
دیاریکرد " دەسەیل خانەقین لە گشت لای دەروازەی مونزریە بڵاوکریایە ئەرا پیشکەشکردن خزمەتگوزاری خواردن و خزمەتگوزاریەیلتر وە زیارەتکەرەیل"، وتیش " دەسەیلر خانەقین هەس کە ئەرکەیل خزمەتگوزاری لە کەربەلا پیشکەش کەن لە درویژایی رووژەیل چلەی ئیمام حسێن".
سورەمێری دووپاتکرد، " ئامادەکارەیل پیلان خزمەتگوزاریەیل هەمەجویرە، لە دویای تەواوبوین زیارەت چلەی ئیمام حسێن، وەجیهیشتن زیارەتکەرەیل لە  دەروازەی مونزریە لەوەر فرەیی زیارەتکەر پێویست وە دابینکردن خزمەتگوزاری  ئەرا وەجیهیشتنیان وەرەو وڵاتەگەیان".
